als_Latn dik_Latn sag_Latn
E ftuar në emisionin e sotëm "Kontrata" të gazetares Sonila Meço, Zonja Liri Berisha ndër të tjera ka treguar edhe për dëshirën e saj për profesionin e dy fëmijëve, Argitën dhe Shkëlzenin.
Mjekja pediatre ka rrëfyer se ka dashur shumë që njëri nga fëmijët të bëhej mjek. "Por asnjëri nuk u bë mjek dhe këtu mund të ketë ndikuar mungesa jonë-imja dhe e Saliut- në shtëpi, për shkak të urgjencave të punës ose ndoshta edhe për shkak të bisedave që ne konsumonim lidhur me profesionin tone si mjek edhe pse përpiqeshim t'i evitonim e t'i linim jashtë shtëpisë"- pohoi Liri Berisha.
Megjithatë, ndonëse fëmijët nuk ndoqën rrugën e dy prindërve mjek, por iu përkushtuan jurisprudencës, ish-Zonja e Parë e Shqipërisë rrëfeu se ajo është shumë krenare për ta.
Pyetjes së drejtueses, Sonila Meço se nga ngjajnë Argita dhe Shkëlzeni, Liri Berisha iu përgjigj se fizikisht por mbi të gjitha nga karakteri, Shkëlzeni ngjan nga e ëma, ndërsa Argita është kopja e babait, ish-kryeministrit Sali Berisha.
als_Latn als_Latn als_Latn als_Latn